Odrastajući u Tajvanu
kao ćerka kaligrafa,
jedno od mojih najdražih sećanja
je kada mi je majka pokazivala lepotu, oblik
i formu kineskih slova.
Od tog trenutka sam fascinirana
ovim neverovatnim jezikom.
Ali za nekog sa strane, on se čini
neprobojnim poput Kineskog zida.
Poslednjih nekoliko godina pitala sam se
da li bih mogla da srušim ovaj zid,
tako da bilo ko ko želi da razume ovaj jezik
i ceni njegovu lepotu, to može i da uradi.
Počela sam da mislim o tome kako bi novi, brži metod
učenja kineskog mogao da bude koristan.
Od pete godine sam počela da učim
kako da crtam svaki potez za svaki simbol
u tačnom nizu.
Svakog dana sam učila nove simbole
tokom sledećih 15 godina.
Pošto imamo samo pet minuta,
bolje je da imamo brži i jednostavniji način.
Kineski učenjak bi razumeo 20 000 simbola.
Za osnovnu pismenost vam je potrebno da razumete samo 1000.
Najčešćih 200 će vam omogućiti da razumete
40% osnovne literature -
dovoljno da čitate saobraćajne znake, menije u restoranima,
da razumete osnovnu ideju internet strana
ili novina.
Danas ću početi sa osam
da vam pokažem kako metod funkcioniše.
Da li ste spremni?
Otvorite usta što šire možete
dok nisu oblika kvadrata.
Dobijate usta.
Ovo je osoba koja ide u šetnju.
Osoba.
Ako je oblik vatre osoba
sa dve ruke na svakoj strani,
kao da izbezubljeno viče:
"Upomoć! Zapalila sam se!" -
Ovaj simbol zapravo potiče od oblika plamena,
ali ja volim da mislim ovako. Šta god funkcioniše za vas.
Ovo je drvo.
Drvo.
Ovo je planina.
Sunce.
Mesec.
Simbol vrata
izgleda kao salonska vrata na divljem Zapadu.
Ovih osam simbola zovem radikalima.
Oni su gradivni materijali
za stvaranje puno drugih simbola.
Osoba.
Ako neko hoda iza nje, to je "pratiti."
Kako kaže stara izreka,
dvoje je društvo, troje je gužva.
Ako osoba široko ispruži ruke,
onda govori: "Bilo je ovako veliko."
Osoba unutar usta je zarobljena.
On je zatvorenik, kao Džona u utrobi kita.
Jedno drvo je drvo. Sa dva drveta imamo šumarak.
Sa tri drveta imamo šumu.
Stavite dasku pod drvo i imamo temelj.
Stavite usta na vrh drveta, to je "idiot". (Smeh)
Lako je za zapamtiti,
jer je drvo koje priča prilično idiotska ideja.
Sećate se vatre?
Dve vatre i postaje jako vruće.
Tri vatre znače puno plamena.
Stavite vatru pod dva drveta i goreće.
Za nas je sunce izvor napretka.
Dva sunca znače napredno.
Tri sunca znače blistavost.
Stavite zajedno sunce i mesec koji sijaju,
i dobijate svetlost.
To takođe znači sutra, nakon dana i noći.
Sunce se diže nad horizontom. Izlazak sunca.
Vrata. Stavite dasku unutar vrata,
i to je brava.
Unutar vrata stavite usta koja postavljaju pitanja.
Kuc-kuc. Ima li koga?
Ova osoba se šunja napolje,
beži, izbegava nešto.
Na levoj strani imamo ženu.
Dve žene zajedno se svađaju.
(Smeh)
Tri žene zajedno, budite pažljivi, to je preljuba.
Prošli smo kroz skoro 30 simbola.
Koristeći ovaj metod, prvih osam radikala
će vam dozvoliti da napravite 32 simbola.
Sledeća grupa od osam simbola
će napraviti još 32 druga.
Sa veoma malo truda,
moći ćete da naučite nekoliko stotina simbola,
koliko i osmogodišnje kinesko dete.
Nakon što naučimo simbole, krećemo da pravimo fraze.
Na primer, planina i vatra zajedno daju
plamenu planinu. To je vulkan.
Znamo da je Japan zemlja izlazećeg sunca.
Ovo je sunce pored svog porekla,
jer je Japan istočno od Kine.
Sunce i poreklo zajedno daju Japan.
Šta dobijamo kada se iza Japana nalazi osoba?
Japanca ili Japanku.
Simbol s leva su dve planine,
jedna povrh druge.
U drevnoj Kini, to znači "prognan",
jer su kineski carevi svoje političke protivnike
progonili iza planina.
U skorije vreme, izgnanstvo je postalo izlaženje.
Usta koja vam govore kuda da izađete
označavaju izlaz.
Ovo je slajd koji me podseća da treba da prestanem da pričam
i sklonim se sa bine. Hvala vam.
(Aplauz)